### Beslutning

Følgende blev valgt:

Indstilling nr. 2 tiltrådt.

Følgende blev valgt:

Nils Thygesen (V), Emil Holm (Æ), Kristian Thomsen (A).

Som formand blev valgt Nils Thygesen.

Afbud: Majken Ravn (Stedfortræder: Camilla Friis)

### Sagsfremstilling

## Resume og sagens baggrund

Valg af 3 vurderingsmænd vedrørende mark- og vejfred for perioden 2026-2029.

Kommunalbestyrelsen udpeger formanden for vurderingsmændene.

Det er ikke et krav, at de valgte er medlemmer af Kommunalbestyrelsen.

Kommunalbestyrelsen kan beslutte, at Hegnsynet varetager vurderingsmændenes opgaver vedr. Mark- og vejfredsloven.

## Indstillinger

Kommunaldirektøren indstiller, at

1. Kommunalbestyrelsen beslutter at lade Hegnsynet varetage vurderingsmændenes opgaver vedr. Mark- og vejfredsloven.
   Alternativt
2. der vælges 3 vurderingsmænd vedrørende mark- og vejfred for perioden 2026-2029
3. der udpeges en formand.

## Behandling

Kommunalbestyrelsen.

## Sagsfremstilling

Vurderingsmændene skal vurdere skader forvoldt af husdyr efter nærmere angivne bestemmelser i lov om mark- og vejfred. Ingen, der har opnået en alder af 60 år, er forpligtet til at modtage beskikkelse som vurderingsmand. Den, der har fungeret som vurderingsmand i en periode, er ikke forpligtet til at modtage beskikkelse før efter udløbet af en ny periode.

Lovgrundlaget er Lov om mark- og vejfred, § 21-23.

## Økonomiske konsekvenser

Ingen bevillingsmæssige konsekvenser.